Դեռահաս աղջիկը հայտնվել է մի քաղաքում` Ալավերդիում, որտեղ իրեն չեն կարող հասկանալ. նա այդ մարդկանց մեջ օտար է: Բոլորը գիտեն նրան որպես Սոնայի աղջիկ, իսկ Սոնան` մայրը, իրականում նրան չգիտի: Մայր ու աղջիկ միասին են ապրում, բայց նրանց պատմությունները, խնդիրները, հոգսերը բոլորովին տարբեր են. ամեն մեկն ունի իր աշխարհը, որին մոտ չի թողնում մյուսին: Ըստ էության, ծնողն ու երեխան իրար չեն ընտրում: Եվրեդիկեի ու Սոնայի հարաբերություններում ոչ թե պարզապես ճեղք կա, այլ նրանց մի ամբողջ անդունդ է բաժանում: